CELEX: 62022CN0250
Language: ro
Date: 2022-04-11 00:00:00
Title: Cauza C-250/22: Cerere de decizie preliminară introdusă de Corte suprema di cassazione (Italia) la 11 aprilie 2022 – Fallimento Villa di Campo Srl/Agenzia delle Entrate

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/12
            
         
      Cerere de decizie preliminară introdusă de Corte suprema di cassazione (Italia) la 11 aprilie 2022 – Fallimento Villa di Campo Srl/Agenzia delle Entrate
      (Cauza C-250/22)
      (2022/C 266/15)
      Limba de procedură: italiana
      
         Instanța de trimitere
      
      Corte suprema di cassazione
      
         Părțile din procedura principală
      
      
         Recurentă: Fallimento Villa di Campo Srl
      
         Intimată: Agenzia delle Entrate
      
         Întrebarea preliminară
      
      Articolul 5 alineatul (8) din Directiva 77/388/CEE (1) și articolul 19 din Directiva 2006/112/CE (2) se opun unei dispoziții naționale precum articolul 20 din Decretul Președintelui Republicii nr. 131 din 26 aprilie 1986, astfel cum a fost modificat prin articolul 1 alineatul 87 litera a) punctele 1 și 2 din Legea nr. 205 din 27 decembrie 2017 și prin articolul 1 alineatul 1084 din Legea nr. 145 din 30 decembrie 2018, care impune autorității fiscale să califice operațiunea realizată între părți exclusiv pe baza elementelor textuale cuprinse în contract, cu interzicerea recurgerii la elemente extratextuale (chiar în cazul în care acestea există în mod obiectiv și sunt dovedite), ceea ce are ca rezultat excluderea absolută a posibilității autorității fiscale de a dovedi că prestația economică constând într-o cesiune a unui fond de comerț, care, în sine, este indivizibilă, a fost în realitate descompusă în mod artificial în mai multe prestații – cesiunile multiple de active – cu recunoașterea în consecință a deducerii TVA-ului, fără a fi îndeplinite condițiile prevăzute de dreptul Uniunii Europene?
      
         (1)  A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare (JO 1977, L 145, p. 1).
      
         (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol. 3, p. 7).